Document ID: /fineweb-2-swissfilter-quality_10-filterrobots/filtered/02038.jsonl.gz/2299

Enstagl da cuntinuar ad augmentar l'offerta haja quai num da meglierar il grad d'utilisaziun. En media saja quel tar il traffic public en Svizra mo tar 20% - quai malgrà ch’ils trens èn pli che plains durant temps da fulla: «La realitad è che quatter da tschintg sezs restan savens vids», uschia Meierhans.
Project da pilot cun pitschen success
Sche quai saja la finamira da far pli attractiv il traffic public en Svizra, lura stoppian ils pretschs vegnir reducids drasticamain. «I na fiss betg l’emprima giada», di Meierhans e regorda al pretsch d’introducziun da l’abunament da mesa taxa da 100 francs.
In'emprova cun in abunament general da la saira hai dà la primavaira 2015, il success era dentant stà fitg modest.
Dapli concurrenza tar bus a lunga distanza
En l’intervista ha il survegliaders dals pretschs plinavant fatg attent a las grondas lingias da bus a lunga distanza: «Per regla èsi bun d’avair concurrenza». Uschia ha el renvià al traffic aviatic, nua ch’i dettia adina dapli offertas per pretschs adina pli pitschens. «Pertge na duai quai che funcziuna en l’aria betg er esser pussaivel sin plaun?», ha ditg Meierhans.
RR novitads 07:30